5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ6/οίκ. 14868 της 30 Νοεμ./11  Δεκ. 1972 (ΦΕΚ Β΄ 1077) Περί τροποποιήσεως των ποσοστών κατανομής της ιδιαιτέρας ιατρικής αμοιβής. ΄Εχοντες υπ’ όψιν: α)Το Ν.Δ. 3623/56. β)Την ΝΙΑ 8647/57 απόφασιν (ανωτ. αριθ. 2). γ)Το άρθρ. 126 του Συντάγματος. δ)Τας υπ’ αριθ. 170/68 και 739/71 γνωμοδοτήσεις του Νομικού Συμβουλίου του Κράτους, αποφασίζομεν: 1.Τροποποιούντες την ύπερθεν (β) σχετικήν, καθορίζομεν όπως το εισπραττόμενον υπό των Νοσηλευτικών Ιδρυμάτων ποσόν εξ ιδιαιτέρων ιατρικών αμοιβών, κατανέμεται μεταξύ του ιατρικού προσωπικού των κλινικών ή εργαστηρίων τούτων κατά ποσοστόν ως κατωτέρω: α)Εις Διευθυντάς κλινικών και εργαστηρίων ποσοστόν 30% και προκειμένου περί καρδιοχειρουργών, θωρακοχειρουργών και νευροχειρουργών ποσοστόν 40%. β)Εις Επιμελητάς κλινικών και εργαστηρίων ποσοστόν 30% και προκειμένου δια καρδιοχειρουργικάς, θωρακοχειρουργικάς και νευροχειρουργικάς επεμβάσεις εις ας παρίσταται ειδικός χειρουργός ως Δ/ντής, το 20%. γ)Εις βοηθούς κλινικών και εργαστηρίων ποσοστόν 40%. 2.Εις περίπτωσιν καθ’ ην εις κλινικήν ή εργαστήριον υπηρετεί είς μόνον Επιμελητής, το ποσοστόν τούτου καθορίζεται εις 20%, του υπολοίπου περιερχομένου εις το ΄Ιδρυμα. 3.Εις περίπτωσιν καθ’ ην εις κλινικήν ή εργαστήριον υπηρετεί είς ή δύο βοηθοί καθορίζεται το ποσοστόν εκάστου εις 20%, του υπολοίπου (10%) επί υπηρετούντων δύο βοηθών και 30% επί υπηρετούντος ενός περιερχομένου εις το ΄Ιδρυμα. 4.Οι υπηρετούντες ιατροί εις τα Νοσηλευτικά Ιδρύματα Ν.Δ. 2593/53 δεν δύνανται να εισπράξουν ποσόν εξ ιδιαιτέρων ιατρικών αμοιβών ανώτερον των τακτικών μηνιαίων αποδοχών των. 5.Η ισχύς της παρούσης άρχεται από 1.1.1973. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 583) Σελ. 583(α) Τεύχος 584-Σελ. 113 685 Διατίμηση Ιατρικών πράξεων 3.Ζ.ζ.3-5 